Holmlia menighet

**Plan for diakoni 2016-2018**

**Plan for det diakonale arbeidet og satsningsområder**

Innhold

[Plan for diakoni 2016-2018 – Holmlia menighet 2](#_Toc381169352)

[Hva er diakoni? 2](#_Toc381169353)

[Hvem utfører diakoni? 3](#_Toc381169354)

[Kort demografi over Holmlia 4](#_Toc381169355)

[Menighetens særpreg 5](#_Toc381169356)

[Aktivitetsmatrise 5](#_Toc381169357)

[Nestekjærlighet 5](#_Toc381169358)

[Inkluderende fellesskap 7](#_Toc381169359)

[Vern om skaperverket 9](#_Toc381169360)

[Kamp for rettferdighet 10](#_Toc381169361)

[Strategi 11](#_Toc381169362)

# Plan for diakoni 2016-2018 – Holmlia menighet

Denne planen er Holmlia menighets plan for diakoni fra inneværende år og med et tidsperspektiv på to år. Den forrige planen var for perioden 2013-2015 og har noe forsinket blitt evaluert våren 2016. Det er viktig at dette dokumentet blir sett på som noe kontinuerlig og at det skal brukes som en ressurs og som veiledende i det kontinuerlige arbeidet med diakoni i Holmlia menighet.

Denne planen viser til hva diakoni er definert som, hvilken diakoniforståelse som er gjeldende i Den norske Kirke og hvordan man ser for seg at dette skal komme til uttrykk i Holmlia menighet. I første del av planen er fokuset på den teologiske og ideologiske begrunnelsen for diakoni, samt en kort beskrivelse av sognet og menigheten. I den andre delen av planen er fokuset på satsningsområder for menigheten og en oversikt over dagens aktiviteter, begrunnelse for aktivitet og hvem som har ansvar for hver enkel aktivitet. Prostiets diakoner samarbeider med hverandre i forhold til å skape et best mulig og bredest mulig diakonalt tilbud i prostiet. I aktivitetsoversikten vil det derfor komme frem at noen av aktivitetene er tiltak som ikke er direkte drevet av menigheten, men menigheten er økonomisk eller praktisk bidragsgiver og derfor markedsfører det som et tilbud i menigheten. Denne delen av planen er inndelt etter de fire kjerneområdene i Den norske kirkes plan for diakoni.

Den norske Kirke vedtok i 2007 en plan for diakoni der man dro frem fire kjerneområder for å uttrykke diakoni: Nestekjærlighet, inkluderende fellesskap, vern om skaperverket og kamp for rettferdighet. I denne lokale planen vil mye være hentet fra den planen. Aktiviteter og tiltak i aktivitetsoversikten er også knyttet opp mot hvilke av disse kjerneområdene det/de faller innunder. Flere av aktivitetene faller inn under flere kjerneområder, men vi har da valgt et primærområdet.

# Hva er diakoni?

Diakoni kalles for kirkens kroppsspråk. Som kirke plikter vi samsvar mellom det vi sier med ord og måten vi lever vår tro på. I Den norske kirkes diakoniplan er diakoni definert gjennom en visjon og en definisjon.

***Visjon:*** *Guds kjærlighet til alle mennesker og alt det skapte virkeliggjort gjennom liv og tjeneste.*

***Definisjon:*** *Diakoni er kirkens omsorgstjeneste. Den er evangeliet i handling og uttrykkes gjennom nestekjærlighet, inkluderende fellesskap, vern om skaperverket og kamp for rettferdighet.[[1]](#footnote-1)*

Bibelen sier mye om hvordan vi skal være mot hverandre. Diakonien skal prege alt menighetens arbeid og Bibelen levner ingen tvil om hvor viktig diakonien er. I 1.Joh. 3,16 står det: Hva kjærlighet er, har vi lært av at Jesus ga sitt liv for oss. Så skylder også vi å gi vårt liv for våre søsken. I Gal 5,6 understrekes det hvor viktig det er at troen er virksom: For i Kristus Jesus kommer det ikke an på om en er omskåret eller uomskåret; her gjelder bare tro som er virksom i kjærlighet.

# Hvem utfører diakoni?

Diakoni deles ofte inn i allmenn, organisert, spesialisert og internasjonal diakoni.

**Den allmenne diakonien** i Holmlia menighet kommer til uttrykk gjennom hvordan enkeltmennesker møter hverandre. Den er en konsekvens av at vi alle er mennesker og at vi trenger hverandre, på ulike måter på ulike tidspunkter i livet.

**Den organiserte diakonien** er det diakonale arbeidet i menigheten som ledes av diakonen, og som diakon eller diakonimedarbeider utfører på vegne av menigheten overfor utsatte enkeltmennesker og grupper. Retningslinjene for dette arbeidet trekkes opp av menighetsråd og fellesråd. Diakonen leder diakonitjenesten og har medansvar for å rekruttere, utruste og veilede frivillige medarbeidere.[[2]](#footnote-2)

**Den spesialiserte diakonien** handler om institusjoner som drives av Den norske kirke – både i innland og utland. Som en del av den internasjonale diakoni har menighetene misjonsprosjekt, fadderbarn og andre kontakter gjennom ulike bistands og misjonsprosjekter.

Diakoni er imidlertid ikke bare tiltak og aktiviteter. Den utgjør også en dimensjon som kommer til uttrykk gjennomgudstjenestefeiringen, forkynnelse, trosopplæring og barne- og ungdomsarbeid.[[3]](#footnote-3)

I 1.korinterbrev kapittel 12 blir viktigheten av hver enkelts bidrag og verdi understreket. Teksten kan brukes aktivt i det å vise til hvordan vi alle har diakonalt ansvar og ulike måter å bidra på. Det understreker også hvor viktig det er at alle får bidra og at ingen av oss kan fortelle noen andre at det de gjør er mindre viktig. Det viser hvor viktig gjensidigheten i diakonien er. På et eller annet tidspunkt er vi alle mottagere og formidlere av det diakonale.

# Kort demografi over Holmlia

Holmlia ligger i Søndre Nordstrand bydel og er en av de nyeste drabantbyene i Oslo. Holmlia har ca.12.000 mennesker, ca. 140 nasjonaliteter og mer enn 70 forskjellige språk. Ca. 4800 (39,5%) av befolkningen tilhører Den norske kirke. Resten tilhører andre kristne kirker /trossamfunn, andre religioner, Human-Etisk Forbund eller har ingen religiøs tilknytning.

I lokalmiljøet er det en katolsk, en kristen tamilsk, en kristen nigeriansk menighet og en menighet i regi av Misjonsforbundet. I tillegg fins det to muslimsk menigheter.

Befolkningen består av mange unge barnefamilier. Ca. 40 % av befolkningen er under 15 år. Det er relativt stor ut - og innflytting.

Innenfor menighetsgrensen fins det en sportsklubb, en kommunal ungdomsklubb,

4 barneskoler, 1 ungdomsskole og 13 barnehager. Skolene har fra ca. 50 % til vel 70% elever med innvandrerbakgrunn.

Andre viktige aktører i nærmiljøet er biblioteket, Røde Kors besøkstjeneste, Natteravnene, Pensjonistforeningen, Familiesenteret, Frivillighetssentralen, Familievernkontoret, samt at det også har blitt opprettet et Forum for dialog og samarbeid der bydelen, politiet, menighetene, moskeene og frivillige aktører møtes jevnlig.

Bydel Søndre Nordstrand har en unik befolkningssammensetning. Den nye bebyggelsen påvirket demografien sterkt: Befolkningen økte med 80 % i 7 års perioden 1986 - 1993, og gjorde også Søndre Nordstrand til Oslos «yngste» bydel: 1/3 av bydelens befolkning er under 20 år. Det bor i dag 35.768 mennesker i bydelen og Søndre Nordstrand er med sine 18,4 km² Oslos største bydel i areal.

Søndre Nordstrand er samtidig den bydelen i Oslo med størst minioritetsbefolking i forhold til innbyggertallet. 41,2 % av innbyggerne i Søndre Nordstrand har en ikke-vestlig bakgrunn per 2008. Denne befolkningsgruppen antas å være noe mer ressurssterk enn innvandrere bosatt i Oslo indre øst. Det er en tendens i Oslo at innvandrere som opplever en velstandsøkning, flytter ut av sentrum og til bydeler som Søndre Nordstrand.

## Menighetens særpreg

Holmlia menighet er eget sokn i Søndre Aker prosti i Oslo bispedømme. Holmlia menighet ligger i bydelen Søndre Nordstrand sørøst i Oslo og er en menighet med stor aktivitet i en arbeidskirke fra 1993. Menighetens arbeid skjer i stor grad i kirkebygget.

Tiltakene i det kontinuerlige trosopplæringsarbeidet er tilsluttet Søndagsskolen Norge og KFUK-KFUM.

Menigheten har et stort antall frivilligesom ledere og medarbeidere i menighetens råd, ulike utvalg og aktiviteter.  De mange barnefamiliene er en forholdsvis stor aktive gruppe både i det faste gudstjenestefelleskapet og i aktivitetene. Ganske ofte kommer det nye som ønsker å være med i menigheten.

I Holmlia menighet finner kristne fra annen kulturell bakgrunn, både medlemmer og ikke-medlemmer, sin plass i menighetens fellesskap. En kristen pakistansk gruppe har gudstjenester på urdu.

# Aktivitetsmatrise

## Nestekjærlighet

|  |  |  |  |  |  |
| --- | --- | --- | --- | --- | --- |
| **TEMA** | **MÅLSETTING** | **TILTAK** | **ARBEIDSMÅTE** | **TID/KOMMENTAR** | **ANSVARLIG** |
| Sorgarbeid | Å gi god oppfølging og omsorg til etterlatte. | Allehelgensgudstjeneste  Generelle og personlige invitasjoner til allehelgensgudstjeneste  Sorggrupper  Sørgesamtaler | Gudstjeneste  Gjennomgang av liste over pårørende i et felles møte med prest og diakon i H-P for å ta personlig kontakt med spesielt utsatte etterlatte. | Årlig  Årlig i sammenheng med planlegging av allehelgensgudstjeneste sendes ut en gang i året til pårørende som har mistet siste året.  Sorggrupper gjennomføres med jevne mellomrom i prostiet. Diakon holder seg oppdater på hvor det til enhver tid finnes et tilbud.  Det inviteres inn til sorglunsj i Nordstrand kirke i Ukenytt og kunngjøringer  Kontinuerlig i sammenheng med begravelser | Prest/diakon/diakoniutvalg  Prest/diakon  Diakon. Henvise til sorggruppetilbudet som finnes i prostiet. Ha infomateriell om dette tilgjengelig for utdeling.  Prester |
| Oppsøkende arbeid | At mennesker blir møtt og sett der de er. | Hjemmebesøk/ besøkstjeneste    Tilgjengelighet på senteret | Det jobbes med å kartlegge behovet for en mer organisert besøkstjeneste  Stand på senteret en gang i semesteret. Ha informasjon om menighetsarbeid tilgjengelig, samt kaffe o.l.. | Kontinuerlig etter private avtaler  En gang per semester, før høytidene jul og påske. Evt ekstra dersom det er noe spesielt. | Prester/diakon/frivillige  Prest/diakon |
| Sjelesorg/samtale/forbønn | Personlig oppfølging for enkeltmennesker. | Tilgjengelighet for samtale og forbønn, inkl. bruk av kirkerommet. |  | Kontinuerlig | Prester/diakon i prostiet |
| Tilbud til spesielle grupper | Forebyggende tiltak for å legge til rette for et godt samliv. | Prep-kurs/samlivskveld |  | I løpet av høstsemesteret | Diakon i samarbeid med alle diakoner i prostiet. Det arrangeres et kurs i året på prostinivå. |
| Tilgjengelighet | Legge til rette for at mennesker som trenger det kan oppsøke kirkerommet og bruke det som stille rom. | Åpen kirke  Morgenbønn  Fastetiden. | Det er åpen kirke hver onsdag i sammenheng med Åpent Hus, samt at en frivillig har praktiske oppgaver i kirken på tirsdager og setter kirkerommet åpent i perioden hun er her.  Hver tirsdag og onsdag er det fast morgenbønn i kirkerommet kl.8.45  I fastetiden er det mer utbredt bruk av åpent kirkerom og det lages vaktordninger for å få dette til. | På ukesbasis.  Fastetiden hvert år. | Diakon/frivillig  Sogneprest  Stab |

## Inkluderende fellesskap

|  |  |  |  |  |  |
| --- | --- | --- | --- | --- | --- |
| **TEMA** | **MÅLSETTING** | **TILTAK** | **ARBEIDSMÅTE** | **TID/KOMMENTAR** | **ANSVARLIG** |
| Gudstjenesten som diakonal arena | Ulike typer gudstjeneste – noe for alle.  Engasjere ulike mennesker i å lage gudstjeneste og skape et møtested for ulike generasjoner og grupper. | Ulike temagudstjenester som vektlegger ulike sider av liv og tro.  Gudstjenestegrupper på tvers av generasjoner.  Kirkekaffe | Legge opp til faste tematiske gudstjenester i løpet av året, men også god variasjon.  Gruppene er faste og det legges til rette for at alle i gruppen skal bli kjent og få tjeneste basert på egne ønsker. Har også gudstjenesteprat der man har tekstgjennomgang tirsdag før gudstjenesten. | Kontinuerlig. Mange temagudstjenester har faste tidspunkter i kirkeåret.  Oppstartsmiddag med gruppene hver semesterstart.  Kontinuerlig gudstjenestearbeid, og gudstjenesteprat på tirsdager  Hver søndag | Stab/frivillige  Prester/diakon  Frivillige |
| Fellesskap for ulike livsfaser | Bygge fellesskap på dagtid og la mennesker i samme livssituasjon komme i kontakt med hverandre. | Åpent hus. Kaffe, vafler, andakt, åpen kirke og fellesskap.  Babysang.  Åpent hus sommerfest og julelunsj  Bursdagsfest for jubilanter | De døpte innenfor et visst tidsrom inviteres til kurs, i tillegg til de kanaler vi vanligvis bruker. Er også i trosopplæringsplanen, men har et tydelig diakonalt fokus.  En onsdag i juli hvert år lages det sommerfest i stedet for Åpent hus og en onsdag i desember er det adventslunsj  I forbindelse med Åpent hus arrangeres bursdagsfest for 75, 80, 85 og 90-åringer | Hver onsdag gjennom hele året.  Et 10 ukers kurs per semester.  I juli/desember hvert år  En gang per semester | Diakon/frivillige  Diakon  Diakon  Diakon |
| Diakoni i trosopplæringen | Møte barn og ungdom med et tilbud der diakonien har tydelig plass. | Se trosopplæringsplan |  | Punktlige tiltak  Kontinuerlige tiltak  (se beskrivelse i trosopplæringsplan) | Trosopplærer/stab/frivillige |
| Generasjonsmøteplasser | Årlige, større arrangement der menigheten kommer sammen på tvers av generasjoner | Julemarked. Marked med forestilling, markedsdel, kafeteria og ulike aktiviteter  Jentekveld. Markering av kvinnedagen på tvers av generasjoner. Fest i kirken for kvinner.  Menighetsweekend |  | Lørdagen før 1.søndag i advent hvert år  Nærmeste torsdag kveld til 8.mars.  Årlig/annenhvert år | Julemarkedkomité/diakon/frivillige  Diakon/egen komité  Diakon og egen komite |
| Samlingspunkt for nærmiljø/forskjellige kulturer  Dialogforum og dialogarbeid | Samle lokalmiljøet til en konsert til inntekt for TV-aksjonen med internasjonalt fokus.  Bydelens forum for samarbeid og dialog møtes jevnlig. I tillegg til dette arbeidet har sogneprest og diakon sammen med en frivillig gått kurs i dialogisk menighet. Dette arbeidet skal også jobbes videre med. | United |  | Årlig. En lørdag i sammenheng med FN-dagen  6 møter i året | Organist/lokale samarbeidsaktører/frivillige  Prester og diakon |
| Smågrupper | Legge til rette for mindre fellesskap, der man får mulighet til å bli bedre kjent. | Gudstjenestegrupper |  | Kontinuerlig, følger skoleåret. | Prester/diakon |
| Oppfølging av frivillige | Legge til rette for at frivillige får tilstrekkelig opplæring og inspirasjon. | Middager og kontinuerlig kontakt med gudstjenestegruppene.  Egen samling for de frivillige en gang i året, sammen med frivillige i Hauketo-Prinsdal |  | Kontinuerlig  En gang i året, ca februar | Prester/diakon  Diakon |

## Vern om skaperverket

|  |  |  |  |  |  |
| --- | --- | --- | --- | --- | --- |
| **TEMA** | **MÅLSETTING** | **TILTAK** | **ARBEIDSMÅTE** | **TID/KOMMENTAR** | **ANSVARLIG** |
| Fokus på forbruk, gjenbruk og miljø | Å være en bevisst menighet ift forbruk, gjenbruk og resirkulering | Resirkulering av papirsøppel  Bruke en av gudstjenestene i fastetiden til bevisstgjøring i forhold til miljø, klima og forbruk.  Kontinuerlig oppfølging av de punktene vi har forpliktet oss til da vi ble grønn kirke.  Begrense bruk av engangsservise og bestikk. | Arrangere solidaritetsgudstjeneste | Kontinuerlig  En søndag i fastetiden hvert år.  Kontinuerlig. Årlig evaluering når man skriver årsmeldingen.  Kontinuerlig | Alle  Prester/diakon/organist  Diakon/ daglig leder  Alle |

## Kamp for rettferdighet

|  |  |  |  |  |  |
| --- | --- | --- | --- | --- | --- |
| **TEMA** | **MÅLSETTING** | **TILTAK** | **ARBEIDSMÅTE** | **TID/KOMMENTAR** | **ANSVARLIG** |
| Kamp for en rettferdig verden | Fasteaksjonen/fokus på internasjonal diakoni | Fokusere på fasteaksjonen, spesielt i fastetiden. Motivere til å stille opp som bøssebærer | Ulike tiltak for å øke motivasjon og innsats. Bruke materiell fra Kirkens Nødhjelp | Årlig i fastetiden | Prester/diakon |
| Rettferdig handel | Bevisstgjøring i bruk av rettferdige varer. Vise til at det finnes rettferdige alternativer | At menighetens innkjøp er gjort av rettferdige varer, så langt det er mulig. |  | Kontinuerlig | Alle |
| Misjonsprosjektet/ internasjonal diakoni | Ha bevissthet og engasjement om et bestemt prosjekt. Ha fokus på at vi er en del av den globale kirken. | Følge opp misjonsprosjekt gjennom forbønn, informasjon og økonomiske midler. |  | Kontinuerlig | Stab og MR |
| Offer | Dele av de økonomiske midlene. | Fordeling av offer i løpet av kirkeåret. |  | Kontinuerlig | MR |

# Strategi

Det å legge en diakonal strategi gjøres med utgangspunkt i strategiplanen som er vedtatt for menighetens arbeid.

Når det nye menighetsrådet vedtar en ny strategiplan legges denne inn i diakoniplanen, og den vil også påvirke satsingen for perioden. Diakoniplanen knyttes sterkt opp til strategiplan også for å

1. DNK Plan for diakoni 2007 [↑](#footnote-ref-1)
2. Plan for diakoni 2007 s.7 [↑](#footnote-ref-2)
3. Plan for diakoni 2007 s.7 [↑](#footnote-ref-3)